Padtoets: Prakties hoef nie duur te wees…Die Mahindra TUV300. Ek is maar nog altyd skepties oor die nuwe motorvervaardigers wat Suid-Afrika binnekom. Van hulle het regtig nie goeie waarde gebied nie en hul produkte was nie op standaard nie. Gelukkig is van hulle al weg. Daar is egter ŉ paar wat goeie waarde bied en van krag tot krag gaan. Een van hulle is Mahindra. Mahindra se produkte is uiters gewild. Hulle het onlangs ŉ hele paar nuwe produkte bekendgestel, waaronder die TUV300. ŉ Agterwielaangedrewe diesel sewesitplek kompakte sportnutsvoertuig. Die TUV300 het nie eintlik enige mededingers nie. Daar is sewesitplekbussies soos Toyota se Avanza of dan groot sewesitpleksportnutse soos die Fortuner en Everest – maar nie ŉ kompakte sportnuts met sewe sitplekke in dié prysklas nie. Die Mahindra TUV300. Die vierkantige ontwerp is nie lelik nie, net anders. Ek hou daarvan. Die bougehalte is duursaam. Die binneruim is heel gemaklik en doeltreffend uitgelê. Die binneruim voel ook baie ruim. Al die moderne funksies is daar, van Bluetooth, lugreëling, elektriese vensters, lugsakke, ABS – tot outomatiese aan-en-afskakeling waar die voertuig self afsluit as jy by ŉ verkeerslig stilhou, die ratkas in neutraal sit en die koppelaar los. Sodra jy die koppelaar trap om die voertuig in rat te sit spring die enjin weer aan die gang. Die stelsel werk puik in meeste voertuie, al is dit bietjie onverfynd in ander. Die TUV300 het ŉ paar keer nie aangeskakel nie en ek moes die kar met die sleutel weer aanskakel. Hier is dus ruimte vir ontwikkeling met dié funksionaliteit. Die TUV300 het ŉ indrukwekkende driesilinder 1,5 dieselenjin. Die enjin bied 74 kW en 240 Nm. Hy is ook glad nie dors nie en soek net 5,4 ℓ/100 km. Hy is beslis nie ŉ vuurpyl nie, maar die wringkrag is lekker sterk. Die TUV300 kan heel rustig 120 km/h op die snelweg handhaaf vir daai familie reistogte. Ritgehalte is heel goed al voel mens die soliede dryfas agter. Dit laat die Mahindra egter rateltaai voel. Die TUV300 is nie ŉ renmotor nie, so ek het nie sy padhouvermoë buite die gewonde bestuurstyl uitgetoets nie. Dié Mahindra se troefkaart is wel die twee klein sitplekkies in die kattebak. Indien jy van tyd tot tyd nog twee sitplekkies kort, kan die TUV300 vir jou baie probleme oplos. Daar is slegs een model in die reeks: Die kompetisie lyk só, al kan hulle nie eintlik direk meeding nie: Die Mahindra TUV300. Die Mahindra TUV300. Die Mahindra TUV300.